網上音樂節目《Singaholic》主理人鄧小巧邀鄭融任嘉賓。小巧在節目開場便唱鄭融的代表作《紅綠燈》作歡迎,她表示讀書時期經常唱這首歌:「真係好榮幸可以請到呢首歌嘅原唱,因為讀書時期每一次去唱K,一定會有人點,我或者會唱多過一次呢!」
《Singaholic》的慣例,歌手們都會一邊唱歌、一邊「㗳」兩杯,不過外表看似野性的鄭融原來是非酒精人士。鄭融說:「睇唔出呢!我唔得㗎。大家想飲酒係因為覺得會放鬆、開心,但我唔會,我會面紅同埋好易頭痛,所以我通常都係mocktail。」她表示近年食飯都會飲一、兩杯紅酒,但會擺足一晚,「攤長飲,好慢,永遠都會飲剩。」問她醉酒後做過最瘋狂的事?鄭融尷尬說:「有一次飲咗少少酒,偶遇以前商台DJ Mini(蔡冕麗),見佢紅色頭髮,我就好大聲:『喂!紅頭Min!』哈哈!但係佢未聽過我咁樣稱呼佢,但都已經隔咗好多年,佢都唔介意,但係我唔會咁樣稱呼佢。」
她們的話題提到娛樂圈生態,小巧稱現在多了不同身形的藝人,不再是以往千篇一律的纖瘦。鄭融自爆身高已說明一切:「我真係exactly五呎,五呎一都冇。」她又提到早前有朋友問,如果整容的話想整什麼,她不用想便答:「『駁高個人囉!哈哈!』手術係好痛,但係着高踭鞋都好痛,代價好大,好多時候我哋真係開工先著,一返到後台即刻轉拖鞋,嗰種痛係酸同埋麻。」小巧和議分享感受:「試過除咗鞋之後,我啲腳趾掂唔到落地,好痛!」鄭融更曾幻想如果可以的話,行落樓梯時自己不介意用爬的姿勢,或安排輪椅在後台。